JEGYZŐKÖNYV

 Délegyháza Község Önkormányzat Polgármesterének 2020. december 17-én hozott döntéséről

A 2011. évi CXXVIII. számú a katasztrófavédelemről és a hozzá kapcsolódó egyes törvények módosításáról szóló törvény 46. § (4) bekezdés értelmében:

*„ Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti. ”*

A vészhelyzetre való tekintettel személyes megjelenéssel járó bizottsági és a testületi ülések elmaradnak a rendkívüli helyzet fennállásának időtartama alatt.

Délegyháza Község Önkormányzatának Polgármestere a következő napirendi pontok vonatkozásában döntött:

1. **Támogatási kérelem - Iskolánkért Alapítvány támogatása**
2. Délegyháza Község Önkormányzatának Polgármestere az első napirendi pont tekintetében az alábbi határozatot hozta:

**251/2020.(XII.17.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva elhatározza, hogy az Iskolánkért Alapítványt 700.000,- Ft összeggel támogatja a Hunyadi János Általános Iskola oktató-nevelő tevékenységének támogatása, valamint a 2021. évi erdei iskolai foglalkozások megvalósítása érdekében, a 2021. évi költségvetése terhére. A Képviselő-testület jogkörében eljárva a Polgármester továbbá tudomásul veszi és jóváhagyja, hogy az Iskolánkért Alapítvány a jelen határozattal megítélt támogatást részben vagy egészben 2021-ben használja fel, 2021. június 30-i elszámolási határidővel.**

**Felelős: Polgármester, Jegyző**

**Határidő: azonnal**

k.m.f.

 dr. Riebl Antal dr. Molnár Zsuzsanna

 polgármester jegyző